
Amplissimus  Medicorum  Ordo  Academiae  Fridericiae 
Guilelmiae  Rhenanae  anno  MDCCCLXY— MDCCCLXYI 
lianc  proposuerat  quaestionem  : 

„ Cum  de  vesiculae  uti  dicunt  germinativae  ovi  ani- 
malium natura , officio  aut  ad  embryonis  evolutionem  rela- 
tione in  genere , diversae  immo  contrariae  apud  physiologos 
exstent  opiniones,  — nam  sunt,  qui  affirment,  quorum  qui- 
dem pars  maxima  est , vesiculam  illam  germinativam  inci- 
piente vitelli  segmentatione  evanescere,  sunt,  qui  eam  hance 
periodum  ovi  vitae  aut  integram  perdurare  aut  metamor- 
pliosin  quandam  inire  contendant,  — praemissa  succincta 
de  structura  et  functione  huius  vesiculae  sententiarum  hucus- 
que promulgatarum  historia,  quaestio  haec,  novis  in  ovula 
animalium,  praeprimis  inf  zriorum  gregum,  entozois  non 
exclusis,  institutis  inquisitionibus  penitioribus  subiiciatur  et, 
quantum  quidem  fieri  poterit,  observanda  natura  solvatur. u 

Huius  quaestionis  tractatione  ut  certarem,  quae  se- 
quitur dissertationem  obtuli.  De  qua  Amplissima  Facultas 
haec  iudicavit : 

„ Huius  libelli  auctor  acumine  et  solida  doctrina,  ex 
observationibus  aliorum  propriisque,  e vertebratorum  atque 
avertebratorum  serie  animalium  desumptis,  vesiculam  ger- 
minativam primitivam  evanescentem  et  spontaneam  genesiu 
primitivi  embryonis  nuclei  demonstravit.  Quae  disquisitio 
variis  difficultatibus  coniuncta,- iuvems  vires  et  experien- 
tiam fere  excedens,  doctrinam  de  embryonali  genes,  et 
evolutione  observationibus  nonnul  is  co  us  ravi  • 
eum  ita  essent,  Ordo  censuit  praemium  auctor,  esse  adindi 

candum.“ 


Prevost  et  Dumas,  praeclarissimi  viri,  qui  de  prima 
ovi  animalium  evolutione  primi  inquisitiones  penitiores 
instituerunt,  primique  segmentationem  ovi  observaverunt, 
etiam  primi  vesiculae  germinativae  mentionem  fecerunt. 

Quae  vesicula,  lingua  vernacula  Keimblaschen  ap- 
pellata, in  vitello  ovi  plurime  excentrice  sita,  sicut  aqua 
fere  perspicua,  rotunda,  stricte  determinata,  solidumque 
corpusculum,  quod  lucem  magis  impedit,  maculam  ger- 
minativam continens  apparet. 

Sed  auctores  posteriores,  imprimis  vir  illustrissimus  et 
de  generatione  maxime  meritus  a Baer  vesiculam  illam 
primum  detectam  esse  anno  1825  a Purkinje.  Quo  factum 
est,  ut  vesicula  Purkinji  nominata  sit,  quod  nomen  justo 
titulo  geratur,  quum  Purkinje  eam  accuratissimis  investi- 
gationibus persecutus  sit. 

Purkinje  describit  vesiculam  formosissimam,  parte 
margini  pori  adhaerentem,  parte  liberam  ei  mirabundo  se 
offerentem,  et  si  penitus  eam  enucleabat,  sphaerae  paul- 
lulum  complanatae  figuram  referentem,  cuticula  tenuissima 
obtectam,  humorem  diffluum  limpidissimum  continentem. 
Yesiculam  post  permultas  inquisitiones  integram  et  sui 
iuris  esse  dubium  ei  non  erat. 

Iam  Purkinje  vesiculam  hanc  esse  germen  inquillinum, 
ex  quo  deinde  pullus  evolvatur,  opinabatur. 

Postquam  ovulum  ab  infundibulo  iam  exceptum  sit, 
vesiculam  nusquam  deprehendi,  quod  vitellus  ex  calyce 
erumpens  et  infundibulo  exceptus  contractionibus  talem 
experiatur  agitationem,  ut  vesicula  alioqui  tenerrima  di- 
laceretur humorque  eius  effusus  cum  substantia  cummuli 
mixtus  deinde  blasto derma,  e quo  embryo  evolvatur, 
efformet. 

A Baer  haucce  Purkinii  vesiculam  ovi  ayium  idem 
esse  credebat,  quod  totum  mammalium  ovulum,  quum  pro 
certo  affirmet  analogiam  vesiculae  Grraafianae  cum  toto 
avium  ovo.  De  vesicula  autem  germinativa  docet  foe- 
cundatione  vesiculam  non  dissolvi,  quum  in  batrachis  ova 
in  oviductu  vecta  diu  ante  foecundationem  vesicula  ca- 
reant,  etiam  in  insectis  perfectis  neque  non  et  in  nymphis 
ova  maiora  et  ad  maturitatem  magis  provecta,  certe  vero 
nondum  foecundata  vesicula  carere. 

Inde  colligit  a Baer  vesiculam  ex  ovo  maturo  pro- 
trudi et  dissolvi  inter  vitellam  vitellique  membranam  ante 
foecundationem.  Quod  attinet  ad  officium  vesiculae  atque 
structuram  esse  eam  partem  ovi  efficacem  affirmat,  qua 
facultas  feminea  vim  exerceat,  ut  facultas  masculina  se- 
mini insit  virili,  vesiculae  igitur  dissolutionem  ab  ovi 
maturitate  pendere  non  a foecundatione. 

Postquam  vesicula  Purkinii  in  ovis  animalium  cvi- 
parorum  iam  diu  nota  fuit,  vera  vesicula  germinativa 
mammalium  et  hominis,  quod  totum  mammalium  ovulum, 
ut  supra  iam  dictum  est,  vesiculam  Purkinii  esse,  opina- 
bantur, usque  ad  annum  1834  nondum  inventa  erat,  nec 
sciebant,  utrum  ovulum  mammalium  vesiculae  germinati- 
vae comparandum  sit,  nec  ne. 

Mammalium  vesicula  germinativa  a Coste  primum 


detecta  est.  Descripsit  eam  pellucidam,  rotundam,  excen- 
trice  sitam  »/»„"'  vel  ‘/70'"  magnitudine  diamatra. 

Deinde  Wharton  Iones,  Bernhardt,  Yalentinus  eam 
apud  omnia  mammalia  invenerunt  atque  descripserunt. 

Rudolphus  Wagner  vir  illustrissimus  ac  (le  genera- 
tione  optime  meritus  hancce  inventionem  a Bernhardtio 
et  Valentino  factam  publicans  .Quaestiones  et  atnotati- 
ones  nonnullas»  adiecit  de  vesicula  germinativa,  quas 
breviter  tantum  attingam,  quod  hoc  loco  pnmum  m 
germinativae  mentionem  fecit.  Vesiculam  Furta*.  apud 
mammalia  diametrum  metiri,  a.t  a que^  ■ ^ 

dam,  perspicuam,  praeditamque  ro  un  , , , 

videretur,  granulosa  macula  x/2 0o'"  magnitudine  diametra. 
Yidit  etiam  loco  unius  maculae  duas  minores,  proxime 
compositas.  Apud  Unionem,  Anodontam  semper  duas 
maculas  germinativas  apparere,  similes  duobus  circulis 
se  invicem  secantibus.  Addit  sibi  veri  esse  simillimum 
in  hominis  ovo  maculam  germinativam  inesse.  Qnaerit 
Wagnerus  eodem  loco,  quid  sit  maculae  germinativae 
officium,  habeatne  relationem  certam  ad  evolutionem  em- 
bryonis ? Sitne  ei  contentum,  sicuti  vesiculae  Purkinii  ? 

Sese  vero  lentis  ope  octingenties  amplificantis  ad- 
iutum  ad  id  tempus  nihil  omnino  in  macula  invenire 
potuisse. 

Adiecit  primas  ovi  partes  esse  vesiculam  Purkinii, 
id  quod  ipse  Purkinje  docuerat,  et  maculam  germinati- 
vam, quod  quidem  apud  insecta  facile  demonstrari  possit. 
Yitellum  postea  accedere.  Germen  quum  primum  appa- 
rer, t id  ipsum  esse,  quod  maculam  germinativam  nomi- 
naverit. Esse  enim  stratum  materiae  granulosae,  quae 
nunc  simplex  macula  (ut  apud  Mammalia,  Mollusca,  In- 
secta) appareat,  nunc  compluribus  dispersis  globulis  com- 
ponatur (ut  apud  Astacum  fluviatilem,  Pisces,  Batrachos) 
quos  antea  cum  iniuria  sese  putavisse  esse  guttas  adi- 
patas. Quam  straturam  parieti  interno  vesiculae  Purkinii 
adhaerere,  cuius  fluido  albuminoso  immersa  sit  docet  at- 
que pro  certo  affirmat  sese  clare  blastodenna,  e quo 
embryo  nascatur,  e macula  germinativa  gigni  vidisse. 
Quod  ad  varietatem,  inter  maculas  germinativas  apud 
varios  animalium  ordines  atque  familias  attinet,  idem  vir 
illustrissimus  R.  "Wagnerus  inquisitiones  eximias  instituit, 
quibus  apparet,  maculam  germinativam  simplicem  esse 
apud  hominem,  mammalia,  aves,  amphibia  squamosa  et 
complura  inVertebralia  eamque  in  ovulis  etiam  minimis 
cognosci  posse.  Complures  adesse  maculas  germinativas 
apud  amphibia  nuda,  pisces  osseos  et  nonnulla  inverte- 
bralia.  In  ovis  maturioribus  complures  granulationes 
in  interiore  vesiculae  Purkinii  pariete  apparere,  quo 

maiores  maculae  germinativae  minus  clarae  fiant,  quin 
etiam  interdum  evanescant.  Apud  nonnulla  invertebra' 
lia  macula  membrana  circumdari  ei  videbatur. 

Sed  ad  vesiculam  germinativam  redeamus.  Atque 
iterum  Yalentinus  nobis  fit  obvius  de  structura  et  officio 
vesiculae  Purkinii  docens: 

„Ovulum  humanum,  inquit,  vesiculam  habet  rotundam, 
quae  maculam  germinativam  valde  pellucidam  continet, 
qua  macula  excepta,  humor,  qui  in  vesicula  Purkinii 
inest,  perspicuus,  sine  colore  et  granulorum  expers,  at 
tenacitate  quadam,  quamquam  minus,  quam  in  ceterorum 
animalium  ovis  est  praedita.  In  membrana  exteriore 
vesiculae  Purkinii  structura  praeprimis  atnotanda  cog- 
nosci nequit. 

„Macula  germinativa  formam  quidem  exigue  rotundam 
vel  paullisper  ellipticam  habet,  sed  peripheria  eius  ili^i 
eximia  curvatura  mathematica,  quae  est  peripheriae  ve- 
siculae Purkinii,  caret,  quo  fit,  ut  magna  lentis  vi  ini- 
quitates in  macula  germinativa  appareant.  Quae  macula 
composita  ex  materia  fere  firma,  membrana  compressa 
neglectoque  colore  corpusculis  sanguinis  ranarum  tere 
similis  esse  videtur.  In  utrisque  enim  in  materia  ipsa 
etiam  maxima  lentis  vi  granula  singula  non  apparent, 
sed  substantia  tantum  maxime  granulosa  cohaerensquo 
asspicitur.  Maculam  ovi  hominis  membranae  internae 
vesiculae  prope  adhaerere  in  dubio  non  est,  num  vero 
ei  accreta  sit,  nec  ne,  nunquam  certo  diiudicatum  iri  pu- 
tat Yalentinus. 

Mammalium  in  ovulis  macula  germinativa  easdem, 
quas  hominis  praebet  qualitates,  excepto  eo,  quod  mag- 
nitudo eius  apud  alia  animalia  alia  est.  Color  eius  in 
his  magis  cinereus,  saepe  ad  luteum  yfergens  et  textura 
magis  granulosa,  quam  in  hominis  ovulis  videtur.  Wag- 
nerus  rarissime  etiam  apud  mammalia  complures  seiunc- 
tas,  rotundas  maculas  germinativas  sese  vidisse  dicit, 
quod  quidem  Yalentinus  non  vidit. 

Apud  aves  etiam  absque  omni  dubio  macula  ger- 
minativa adest  interdum  iam  paullulum  lutea.  Nec  non 
et  affirmat  Yalentinus  ea  quae  Wagnems  de  Amphi- 
biorum, Piscium,  Crustaceorum,  Arachnidum,  Insectorum, 
Molluscorum  macula  germinativa  docet. 

Yesiculam  Purkinii  non  prius  quam  vitellum  formari 
sed  multo  prius  vesiculam  ad  perfectionem  redigi  docet. 
E sola  vesicula  Purkinii  postea  blastoderma  gigni  veri 
vix  simile  esse,  immo  vero  in  hac  transactione  totum 
vesiculae  contentum  internam  utramque  partem  aeque 
afficientem  et  mutantem  metamorphosin  subire  contendit, 
id  quod  eo  patere,  quod  maturitatis  tempope,  ut  ipse 
Wagnerus  affirmat,  granula  magis  secedant  et  novae 
granulationes  inter  ea  nascantur. 

Etiam,  ut  apud  aves  facile  cognosci  posse,  granula 
blastodermatis  a substantia  granulosa  tenerae  maculae 
germinativae  longe  differre  quin  etiam  si  tenerrima  illa 
granula  in  interna  vitelli  membrana  sita  in  ovulo  non 
foecundato  in  blastoderma  futurum  transmutentur,  quod 
quidem  valde  dubitandum  esse,  tamen  contentum  vesi- 
culae Purkinii  post  impraegnationem  materiam  pro  cen- 
trali tantum  parte  blastodermatis  praebere,  ex  qua  no- 
vum quidem  individuum  evolvatur  concedendum  esse. 

Eodem  fere  tempore  Th.  v.  Siebold  apud  Nematodes 
vesiculam  Purkinii  in  vitello  formari  contendit;  ovula, 
si  in  uterum  provecta  sint,  commutari,  vesiculam  penitus 
in  vilello  absconditam  difficile  cognosci  posse  et  mox 
omnino  evanescere  et  post  totam  dissolutionem  demum 
vesiculae  Purkinii  segmentationem  incipere. 

Sequitur  in  auctorum  serie,  qui  sententiam  de  natura 
vel  officio  vusiculae  promulgaverunt,  Du  Mortier,  qui  af- 
firmat, sese  postquam  in  ovulo  Limnei  vesiculam  Purki- 
nii per  aliquot  tempus  non  viderit,  duas  invenisse  vesi- 
culas sponte  natas  easque  esse  proles  vesiculae  germi- 
nativae. 

oed  audiamus  virum  non  solum  de  generatione 

veram  de  tota  [physiologia  unus  omnium  maxime  meritum, 
Johannem  Muellerum  de  vesicula  germinativa  'disse- 
rentem. 

Yesicula  Purkinii , inquit , in  minimis  ovis,  quod 
vitelli  magnitudinem  attinet,  relative  maior  est.  In  ad- 
ultis ovis  crescendo  vitellum  non  sequitur  et  ad  super- 
ficiem vitelli  procedit.  In  interiore  parte  vesiculae  prae- 
ter perspicuum  humorem  macula  germinativa  invenitur, 
quae  uno  vel  duobos  vel  etiam  compluribus  corpusculis 
constituitur.  In  maturioribus  ovis  vertebrarum  oviparo- 
rum vesicula  Purkinii  in  superficie  vitelli  sita  est  seu 
membranae  ovi  adhaeret. 

Iam  ante  fecundationem  eo  tempore,  quo  ovulum 
ovarium  relinquit,  vesicula  Purkinii  evanescit;  dissolvitur 
et  substantia  eius  cum  materia  granulosa  disci  proligeri 
miscetur,  qui  loco  vesiculae  in  superficie  vitelli  invenitur 
ovis  foecundatis  vel  non  foecundatis  et  ab  eo  evolutio 
embryonis  incipit. 

Alio  vero  loco  idem  vir  doctissimus  de  Entoconcha 
mirabili  docet,  vesiculam  Purkinii  ovi  eius  non  evanes- 
cere immo  vero  persistere  et  una  cum  vitello  segmenta- 
tionem subire  atque  hoc  modo  ab  ea  novum  animal 
efformari. 

Brevi  post  Yan  Beneden  et  Windischmann  Limacis 
agrestis  ovula  penitus  inquisiverunt  atque  affirmant,'  sese 
ova  omnia  iam  plus  minusve  diu  parta  inquirentes  nul- 
lum vesiculae  Purkinii  vestigium  observasse.  Immo  vero 
vitellum  homogenum , granulosum  apparuisse.  Atque 
primum  quod  commutationis  viderint,  fuisse  vesiculam 
pellucidam,  quam  haud  diu  post  altera  secuta  sit.  Ila- 
sce  vesiculas  e centro  vitelli  provenire  atque  albumini 
immergi. 

Addunt , quodsi  hae  vesiculae  analogon  vesiculae 
Purkinii  sint;  historiam  eius  valde  esse  ad  id  incomple- 
tam, namque  apud  animalia  superiora  exccllentissimmum 
requisitum  in  evulutione  embryonis  eam  esse  videri.  At 


disquisitiones  penitiores  se  docuisse,  vesiculam  germina- 
tivam hoc  magni  momenti  officio  carere,  quod  ei  apud 
animalia  superiora  assignatam  sit,  et  dissolutionem  eius 
non  effici  impraegnatione  sed  maturitate  tantum  ovi. 

Eodem  tempore  Coste  de  natura  et  officio  vesiculae 
Purkinii  et  maculae  germinativae  ita  scripsit,  ut  facile 
cognosci  possit,  ei  omnino  ignotum  fuisse,  quod  in  Ger- 
mania de  his  ovi  elementis  docti  docerent.  Namque 
putat,  maculam  germinativam  embryonem  futurum  haberi. 
Quam  opinionem  ut  amoveat,  affirmat,  maculam  germi- 
nativam saepenumero  non  inveniri  atque  novum  ut  credit 
factum  probat,  vesiculam  Purkinii,  ovo  ex  ovario  proce- 
dente, evanescere  et  contentum  eius  vitello  immergi. 

Idem  Bagge  probat  disserens  in  ovo  maturo  vesicu- 
lam Purkinii  eiusque  maculam  germinativam  per  vitel- 
lum perspici,  sed  vesiculam  evanesaere  ut  primum  ovum 
in  utero  procedat,  quin  foecundatio  facta  sit. 

JBischoffius,  cuius  nomen,  ut  dicit  de  la  Yalette  St. 
George,  literis  aeneis  in  annalibus  historiae  generationis 
inscriptum  est,  affirmat,  corpusculum  quoddam  luteum  a 
Sieboldio  in  sphaera  detectam  ovi  Aplysiae  prolem  esse 
maculae  germinativae. 

Incipiente  enim  vitelli  Segmentatione  in  superficie 
parvam  cellulam  apparere,  quam  van  Beneden,  Du  Mor- 
tier,  Ponchet  etiam  apud  Limacem  viderint  et  ipse  apud 
ova  mammalium. 

Quam  cellulam  Bischoffius  docet  maculam  germina- 
tivam esse  in  vesiculam  adiposam  commutatam.  In  ovo 
enim  maturo  vesiculam  Purkinii  evanescere  maculamque 
germinativam  fieri  liberam  camque  semine  agente  in  ve- 
siculam globulo  adiposo  simillimam  transmutari. 

Cari  Yogt  multiplices  quae  dicantur  maculas  germi- 
nativas ovi  Alytis  obstetricantis  nucleos  non  esse  sed  ve- 
siculas contendit.  Quum  in  foecundatione  vesicula  Pur- 
kinii evanuerit  liasce  vesiculas  liberari  atque  in  superficie 
vitelli  inveniri. 

Kolliker  apud  Ascaridem  dentatam  pro  certo  affir- 
mat maculam  germinativam  primum  quod  nascatur  ovi 
elementum  esse  atque  disquisitionibus  a se  et  Sieboldio 
et  Wagnero  institutis  confisus  putat,  circum  hanc  vesicu- 
lam Purkinii  formari,  quae  ipsa  deinde  granulis  vitellinis 
circumdetur  et  postremo  vitelli  membranam  parari.  At- 
que statim  post  foecundationem  vesiculam  Purkinii  et 
maculam  germinativam  eamque  verisimiliter  priorem  eva- 
nescere. In  medio  claro  vitello  deinde  primam  cellulam 
embryonalem  gigni  eamque  esse  paullulum  maiorem,  quam 
vesiculam  Purkinii  fuisse. 

Etiam  apud  Cucullanum  elegantem  et  apud  Asca- 
ridem dentatam  vesiculam  Purkinii  post  impraegnationem 
dissolvi  et  deinde  in  vitello  primam  cellulam  embryonalem 
gigni  opinatur  atque  idem  de  Bothryocepkalo  sentit.  Apud 
Cucullanum  elegantem  Grabriel,  quod  genesin  vesiculae 
Purkinii  attinet,  affirmat,  ovum  apparere  initio  sub  specie 
simplicis  vesiculae : vesiculae  scilicet  Purkinii.  Huic  hoc 
tempore  nullum  nuclei  vestigium  inesse,  namque  nucleum 
non  apparere,  nisi  in  parte  inferiore  tubae  ovarii,  ubi 
endogenesi  nascatur. 

Etiam  Leuckart  affirmat,  initio  maculam  germinativam 
non  esse  in  vesicula  Purkinii,  sed  postea  in  ea  nasci. 
Maculam  esse  excentricam  atque,  cum  acido  acetico  dis- 
solvi non  possit,  adiposam,  esse  substantiam  subtiliter 
granulosam  atque  opacam  neque  habere  membranam  ve- 
lamentosam.  In  parte  interiore  maiora  esse  molecula  fere 
fracida,  saepe  unum  tantum,  saepe  complura.  Maculas 
multiplices  pellucidas  esse  atque  lucem  frangere  ut  cor- 
puscula adiposa.  Minime  vero  maculam  germinativam 
esse  vesiculam.  Yesiculam  Purkinii  tenerrimam  habere 
membranam  structura  non  praeditam  formae  sphaericae 
atque  praeter  maculam  germinativam  liquorem  clarum 
continere,  qui  acido  acetico  adhibito  coaguletur  atque 
verisimiliter  albumen  sit.  Quod  metamorphosin  vesiculae 
Purkinii  attinet,  affirmat,  eam  ovo  maturo  dissolvi  certe 

vero  ante  segmentationem.  Revera  vix  dubitari  posse, 
quin  dissolutio  vesiculae  magis  ad  historiam  formationis 
ovi  attineat,  quam  ad  evolutionem  futuri  embryonis.  Rem 
enim  solam,  quae  necesse  sit  ad  formandum  novum  ani- 
mal, esse  materiam,  cui  facultas  insit  sui  evolvendi. 

Talem  materiam  esse  vitellum  dissolutione  vesiculae 
Purkinii  in  substantiam  aequalem  commutatum  et  hac 
commutatione  demum  ad  illas  admirandas  metamorphoses 
praeparatum,  quibus,  foecundatione  peracta,  pedetentim 
in  organismum  sui  iuris  transformetur.  Quum  antea  fere 
in  eo  fuisset,  ut  vesicula  cum  contento  prima  et  gravis- 
sima substantia  futuri  embryonis  esse  putaretur,  tunc  ei 
tantum  pondus  in  formatione  ovi  attribuendum  esse.  Ve- 
siculam Purkinii  hac  quoque  relatione  comparandam  esse 
cellulae  nucleo,  qui  quidem  gravis  momenti  in  nascenda 
cellula  sit,  sed  pedetentim,  quoad  cellula  evolvatur,  priorem 
vim  perdat  et  sicuti  plurimae  formationes  ad  tempus 
tantum  propositae  extremo  aboleatur.  Quamvis  de  modo 
hujus  dissolutionis  nondum  penitus  certior  factus  sit, 
tamen  ex  analogia  sese  iudicare  posse,  vesiculam  eva- 
nescere, postquam  firmae  eius  partes  liquefactae  sint. 
Vesiculam  Purkinii  enim  et  maculam  ejus  pedetentim 
liquefieri  et  cum  liquido  contento  in  vitellum  immergi. 
Interdum  dissolutionem  maculae  germinativae  dissolutioni 
vesiculae  Purkinii  antecedere  videri.  Priore  tempore  fere 
omnes  viros  doctos  putavisse,  nucleos  globulorum  segmen- 
tationis esse  progenies  maculae  germinativae,  quae  dis- 
solutione vesiculae  germinativae  proxime  cum  vitello 
mixta  sit.  Ubi  complures  maculae  geirminativae  adsint, 
verbi  gratia  apud  Batrachos,  has  paullatim  per  vitellum 
partiri  singulasque  punctum  concentrationis  pro  adjacente 
vitelli  materia  ad  formandas  segmentationis  globulos  prae- 
bere, ut  affirmaverint  Vogt,  Cramer,  reliqui.  Ubi  vero 
macula  sit  simplex,  illam  continuo  bipartiundo  augeri 
pedetentim  et  dehiscentibus  eius  partibus  fieri  vitelli 
segmentationem  Bischoff  et  a Baer  docuerint. 

Sed  minime  demonstratum  esse,  nucleos  segmenta- 
tionis globulorum  a macula,  germinativa  oriri  atque  dif- 
ferentiis et  physicalibus  et  chemicis  effici,  ut  nuclei  illi 
proles  non  sint  maculae  germinativae. 

Quo  factum  esse,  ut  Bischoff  et  a Baer  sententiam 
suam  neglexerint.  / 

Ex  his  omnibus  rebus,  quas  de  vesicula  Purkinii 
ejusque  macula  disseruisset,  sequi  affirmat  Leuckartius, 
vesiculam  germinativam  ejusque  maculam  architectonicum 
tantum  officium  in  formando  ovo  habere.  Quam  ob  rem 
eas  evanescere,  ut  primum  ovum  constructum  i.  e.  ma- 
turum sit. 

Wagnerus  vero  eodem  loco  huic  sententiae  a Leuc- 
kartio  promulgatae  contradicit,  affirmans,  defendendum 
esse,  id  quod  Purkinje  primum  docuerit,  contentum  sci- 
licet vesiculae  germinativae  effundi  in  vitellum;  hoc  modo 
fieri  actum  foecundationis  feminalem;  gigni  ita  blasto- 
derma,  e quo  embryo  evolvatur. 

Disquisitiones  perpulchras  de  origine  vesiculae  Pur- 
kinii ejusque  maculae  Claparede  instituit.  Prima  quae 
ei  se  offert  quaestio  de  primis  vesiculosis  elementis  est, 
quae  in  coeco  sacco  ovarii  inveniuntur.  Utrum  hic  de 
vesiculis  Purkinii  immo  vero  de  veris  ovis,  an  tertio  de 
cellulis  matricibus  (Mutterzellen)  Meissneri  agatur  quae- 
ritur. Claparede  cum  Nelsonio , Bischoffio,  Thomsonio 
haec  elementa  cellulosa  vesiculas  germinativas  esse,  quae 
sint  in  statu  nascendi,  affirmat. 

Apud  Ascaridem  mucronatam  partem  coecam  ovarii 
veris  vesiculis  germinativis  macula  praeditis  completam 
esse  et  pro  certo  affirmat,  apud  omnes  Nematodes  vesi- 
culam germinativam  primum  esse  in  ovo  atque  postea 
vitello  circumdari. 

Apud  Strongylum  auricularem,  Ascaridem  nigrove- 
nosam , Ascaridem  commutatam  blastogenum  occupari 
vesiculis  Purkinii.  Haud  diu  post  has  vesiculas  vitello 

circumdari  et  hanc  ob  causam  celari,  sed  reagentiis  ad- 
hibitis statim  apparere. 

Ubi  primum  ovum  veniat  in  regionem  Zoospermiis 
occupatam,  in  eo  vesiculam  germinativam  inveniri  non 
posse,  sive  eo  quod  re  vera  evanuerit  sive  vitello  granu- 
losidre  oculis  celetur. 

Si,  chorione  se  formante,  vitellus  iterum  fiat  pellu- 
cidus, cum  granula  cedant  esse  opaca,  vesiculam  cum  claro 
et  lucido  contento  se  offerre  oculis. 

Sed  sibi  non  concessum  fuisse,  discernere  cum  aliqua 
certitudine,  utrum  haec  'vesicula  nucleus  sit  denuo  for- 
matus, an  solum  vesicula  germinativa,  quae  celata  vitello 
nimis  obscuro  denuo  appareat,  cum  vitellus  certam  dilu- 
ciditatem attetigerit.  At  semper  hanc  vesiculam  valde 
maiorem  esse,  quam  fuerit  vesicula  germinativa,  quum  in 
eo  esset,  ut  dispareret. 

Alium  modum  originis  vesiculae  germinativae  ac 
Claparede,  Lubbock  apud  Insecta  proponit.  Namque  af- 
firmat, cellulas  vitellogenas  in  ovum  transmutari  et  nucleos 
earum  vesiculas  Purkinii  fieri,  in  quibus  postea  sponte 
maculae  germinativae  gignantur. 

Nec  non  et  longe  aliam  Agassiz  promulgat  senten- 
tiam. Apud  testudinem  ovum  natu  minimum  esse  glo- 
bulum plane  aequalem  et  nullo  velamento  membranaceo 
praeditum. 

Membranam  nasci  primum,  si  ovum  llsoooJt  magnitu- 
dinem diametricam  adeptum  esset.  Tum  quoque  vesicu- 
lam Purkinii  gigni  condensatione  vitelli  et,  ut  vitellus, 
postea  membrana  circumdari  condensatione  strati  eius 
ultimi.  Semper  vesiculam  in  superficie  vitelli  manere 
atque  in  ea  eodem  modo  multas  maculas  germinativas 
nasci,  quibus  ipsis  granula  multo  minora  includantur. 

Ovum  cum  in  uterum  venerit,  maculam  germinativam 
evanescere  et  haud  diu  post  vesiculam  Purkinii  dirumpi 
atque  contentum  illius  in  vitellum  diffundi.  Praeterea 
vesiculam  Purkinii  nullius  momenti  esse  sentit  atque  cor- 

pusculnm,  quod  solum  plus  albuminis  contineat,  quam 
reliquus  vitellus.  Atque  quum  ex  tribus  divisis  meso- 
blastis,  quae  appellat,  vitelli  cellularum  gignantur  cellulae 
embryonales,  evidenter  effici,  vesiculam  Purkinii  nullo 
modo  evolvendi  embryonis  participem  esse. 

Huxley  haec  de  vesicula  Purkinii  sentit : Esse  eam 
membranae  vitelli  accretam  et,  quum  ovum  certam  magni- 
tudinem adeptum  sit,  non  iam  globulum  esse,  sed  discum 
complanatum;  tumquoque  maculam  germinativam  eva- 
• nuisse,  sed  loco  eius  blastoderma  adesse  nucleis  impletum. 
Maculam  enim  germinativam  dividi  et  ita  nucleos  harum 
cellularum  plasticarum  parari.  Nec  non  et  ex  vesicula 
germinativa  tantum  cellulas  blasto dermatis  gigni  pro  certo 
affirmat. 

• * s 

Quod  originem  vesiculae  germinativae  attinet  von 
Hessling  in  materia  subtiliter  granulosa  apud  Unionem 
teneras  et  claras  cellulas  adesse  docet,  quarum  nuclei  et 
nucleoli  dividantur  et  ultimo  liberos  nucleos  sine  membrana 
cellulosa  in  materia  cellulosa  iacere  et  circum  hos  nu- 
cleos materiam  condensari  atque  fieri  vitellum,  quum  nu- 
cleus vesicula  Purkinii  et  nucleolus  macula  germinativa  fiat. 

De  eadem  re  De  la  Yalette  St.  George  disseruit. 
Non  esse  verum,  id  quod  Leuckartius  doceat,  vesiculam 
Purkinii  primum  existere  in  ovo  et  pedetentim  vitello 
circumdari.  Yeri  esse  simillimum,  cellulam  epithelii  ovarii 
in  ovum  mutari  Hanc  enim  cellulam  crescere,  nucleum 
eius  fieri  vesiculam  Purkinii  eamque  maculis  germinativis 
compleri.  Quod  vesiculae  germinativae  officium  attinet, 
docet  De  la  Yalette,  vitellum  plasticum  segmentari  et  forsi- 
tan cum  eo  etiam  vesiculam  Purkinii  et  hoc  modo  fieri 
cellulas  blastodermatis,  e quo  embryo  evolvitur. 

Guido  "Wagnerus  aliter  de  vesiculae  officio  sentit 
affirmans:  Quum  ovum  in  oviductu  sit  commutari  hoc 
modo : maculam  in  nucleo  scilicet  vesicula  germinativa 
sitam  evanescere  et  ipsam  vesiculam  pedetentim  dissolvi 
et  sese  ovo  in  uterum  provecto  vesiculam  Purkinii  di- 

rumpi  vidisse,  quo  factum  sit,  ut  ovum  in  utero  situm 
globulum  aequaliter  opacum  ante  oculos  ponat. 

Pervenimus  nunc,  servato  temporis  ordine,  ad  Lere- 
boullet,  qui  vir  illustrissimus  de  vesicula  Purkinii  eiusque 
officio  usque  ad  boc  tempus  optimas  et  ad  persuadendum 
accommodatissimas  disquisitiones  instituit  experimentis 
pulcherrimis  de  origine  novi  animalis  illustratis.  Itaque 
mihi  ignoscatur  ea,  quae  ille  invenit,  abundantius  disse- 
renti. 

Ovum,  inquit,  gignitur  apud  Esocem  lucium  et  Per- 
cam fluviatilem  vesicula  simplex  in  pariete  sacci  ovarialis 
nascens. 

Brevi  post  ovum  constituitur  duabus  vesiculis,  quarum 
una  in  altera  est  sita.  Vesicula  externa  seu  vitellina 
cedit  celeriter  a vesicula  interna  seu  germinativa,  quae 
initio  fere  nihil  continet,  - nisi  granula  vix  visibilia  in  li- 
quore eius  soluta.  Pedetentim  .vesicula  globulis  perspi- 
cuis, id  est  maculis  germinativis,  quae  initio  paucae  et 
in  peripheria  sitae  sunt,  completur.  Quae  maculae  cre- 
scunt et  a superficie  usque  ad  mediam  vesiculam  Purkinii 
procedunt,  quae  e medio  ovo  ad  peripheriam  ovi  progre- 
ditur. Hoc  tempore  maculae  germinativae  transmutantur 
in  cellulas  granulosas.  Vesicula  germinativa  diu  ante  ovi 
maturitatem  evanescit.  Antequam  vesicula  interit,  com- 
pleta est  corpusculis  diversae  naturae:  cellulis  scilicet 
granulosis,  globulis  pellucidis,  granulis  et  vesiculis  adi- 
posis. 

Locum  diruptae  vesiculae  materia  lutea  et  granu- 
losa, quae  eadem  elementa,  quae  vesicula  Purkinii,  con- 
tinet et  quae  dissolutione  vesiculae  procreata  est.  Quae 
materia  sub  forma  floccorum  luteorum  in  vitellum  im- 
mergitur. Fit  inde  materia  amorpha  corpuscula  lucida 
continens,  quae  substantiam  plasticam  ovi  seu  blastoderma 
constituit.  Vesicula  germinativa  ergo  elementa  plastica, 
e quibus  embryo  formabitur,  praebet.  Postquam  vesicula 
haec  embryonis  elementa  genuit,  evanescit,  elementaque 

plastica  immergit  vitello,  ubi  impulsione  seminis  ad  seg- 
mentationem incitatur.  Fecundatio  igitur  nullo  modo  dis- 
solutionem vesiculae  efficit.  Hanc  rem,  quae  etiam  apud 
feminam  liumanam  probata  sit,  apud  Esocem  et  Percam 
positive  se  probare  posse  affirmat  Lereboullet,  et  sine 
dubio  apud  omnia  vertebralia  et  verisimillime  apud  omnia 
animalia  eodem^modo  dissolutionem  vesiculae  non  fecun- 
datione  parari.  Etiam  apud  Astacum  fluviatilem  et  apud 
pisces  initio  ovum  constituitur  duabus  sphaeris,  quarum 
una  alteram  includit : sphaera  scilicet  vitellina  seu  nutri- 
tiva  et  sphaera  embryogena  seu  vesicula  germinativa. 
Quae  vesicula  ad  embryonis  formationem  serviens  brevi 
post  quam  ad  superficiem  ovi  provenit  rumpitur,  et  eva- 
nescit elementa  plastica  sua  vitello  immergens.  Post  dis- 
solutionem vesiculae  ovum  duo  habet  elementa:  forma- 
toria  seu  embryogena  e vesicula  germinativa  provecta  et 
nutritiva.  Solum  vitellus  formatorius  segmentationem  su- 
bit atque  cellulae  segmentatione  procreatae  embryonem 
formant. 

i 

Nec  non  et  apud  Salmonem,  Lacerta  stirpium,  Lim- 
naeum  vesicula  ut  primum  finem  evolutionis  nacta  est 
evanescit  et  contentum  in  vitellum  immergit.  Ex  hac  sub- 
stantia plastica  vesiculae  germinativae  novum  animal 
gignitur;  vitellus  vero  nutrimentum  praebet.  Statim  enim 
post  fecundationem  elementa  ovi  e vesicula  provecta  ad 
polum  ovi  congregantur,  ubi  blastoderma  formant,  ex 
quo  segmentatione  novum  animal  construitur. 

Adiecit  Lereboullet  disquisitiones,  utrum  ovum  vel 
vesicula  germinativa  cellulae  comparanda  sint,  necne. 
Utrumque  negat.  Namque,  inquit,  si  ovum  totum  cellulae 
comparatur,  vesicula  germinativa  nucleus  eius  est.  Sed 
haec  comparatio  omnino  non  quadrat,  quod  vesicula  ger- 
minativa crescit  inde  a nascendi  tempore  usque  ad  disso- 
lutionem, cum  eodem  modo  elementa  in  ea  inclusa  multi- 
plicantur. Altera  hypothesis,  qua  vesicula  germinativa 
cellulae  comparatur,  vix  magis  satisfacit,  quum  maculae 

germinativae  tum  multiplices  nuclei  sint,  quae  quidem  com- 
paratio non  congruit  eo,  quod  formam  volumenque  mutant. 

Si  ovum  cellulis  endogenis  adnumeratur,  aliae  se 
offerunt  difficultates.  Cellularum  enim  endogenarum  prin- 
cipium est  similitudo  elementorum  in  cellulis  inclusis 
genitorum.  Hic  vero  elementa  heterogena  in  ovo  et  ve- 
sicula germinativa  invenimus.  Recusandae  sunt  igitur  hae 
comparationes,  ovumque  contemplandum  est  parvum  or- 
ganismum, cujus-  duae  partes  utraeque  officium  particu- 
lare habent. 

De  eadem  comparatione  Bischoffius  disseruit  Docet 
enim  ovum  non  esse  simplicem  cellulam,  sed  satis  compo- 
situm cellulae  derivatum.  Yesicula  vero  germinativa  esse 
unicam  eamque  evidenter  perfectam  cellulam. 

Namque  primo  vesiculam  primam  ovi  partem  esse, 
quae  nascatur.  Deinde  vesiculae  germinativae  omnia  esse 
signa,  quae  unquam  cellulae  perfectae  attributa  sint. 
Atque  si  vesicula  nucleus  ovi  appellaretur,  necesse  esse, 
ut  non  solum  vox  cellulae  morphologice  atque  physiolo- 
gice commutetur,  sed  etiam  omnino  aboleatur. 

Adversum  hanc  Bischoffii  affirmationem  De  la  Vallette 
noster,  qui  vir  praenobilissimus  atque  de  embryologia 
maxime  meritus  mihi  in  componendo  hoc  opusculo  non 
solum  litteraturae  commercio  sed  etiam  consilio  maxima 
cum  liberalitate  profuit,  docet,  vesiculam  germinativam 
nucleum  tantum  vesiculosum  ovi  esse,  ergo  partem  solum 
cellulae  atque  ut  cellula  sit,  necesse  esse,  protoplasma 
vel  vitellus  accedat.  Omne  vero  certamen,  utrum  vesicula 
germinativa  ipsa  cellula,  an  nucleus  cellulae  scilicet  ovi 
appellanda  sit,  egregio  opere  Pfluegeri  nostri,  viri  doctis- 
simi, qui  mihi  semper  benignitate  favebat  eximia,  solu- 
tum est.  Namque  Pfluegerus  vidit  vesiculam  germinativam 
in  duas  partes  divideri,  quarum  una  maculam  germinativam 
retinuit,  altera  vero  macula  carebat.  Circum  hanc  ut 
nucleum  suum  vitellus  attrahitur  et  ita  novum  fit  ovu- 
lum  Macula  sponte  formatur. 

His  rebus  sequitur,  vesiculam  Purkinii  ovi  esse  nu- 
cleum, non  vero  ipsam  cellulam. 

Idem  sentit  Schultzius  noster,  qui  vir'  doctissimus 
miliique  semper  benevolentissimus  maxima  cum  liberalite 
concessit,  ut  disquisitiones  de  hac,  quam  tracto,  quaestione 
in  Instituto  Anatomico  instituerem.  Docet  enim  S cliul t- 
zius,  vesiculam  germinativam  ovi  esse  nucleum,  dicens: 
„Yitellus  cum  nucleo  suo,  vesiculae  germinativae  nomine 
appellato,  interna  quadam  vi  diffinditur  in  particulas/1 

Longe  ab  omnibus,  tot  diversis  sententiis  discrepan- 
tem sententiam  Balbiani  promulgavit,  docens,  germen  in 
ovo  gigni  sub  forma  cellulae  sponte  in  ovi  protoplasmate  nas 
centis.  In  hoc  germine  formari  alias  cellulas,  e quibus 
embryo  evolvatur,  dum  in  vitello  nec  non  et  cellulae 
gignantur,  quae  nutrimentum  embryoni  praebeant. 

In  natu  minimis  ovis  praeter  vesiculam  Purkinii  in 
superficie  protoplasmatis  vesiculam  tenerrimam  inveniri, 
cum  ovo  crescentem,  nucleum  continentem.  Ex  hac  ve- 
sicula blasto  derma  gigni. 

Brevi  ahte  fecundationem  vesiculam  germinativam 
evanescere  sed  dissolutionem  eius  nullam  relationem  ad 
embryonis  evolutionem  habere.  Ilamque  esse  vesiculam 
tantum  organum  circulationis  praeembryonale  seu  cor, 
ut  dicit,  germinis. 

Sed  haec  hactenus. 

Patet  hac  brevi  sententiarum  hucusque  promulgata- 
rum de  natura  atque  officio  vesiculae  germinativae  historia, 
fere  omnes  viros  doctos  inter  se  dissentire.  Omnes  qui- 
dem paene  in  eo  consentiunt,  vesiculam  germinativam 
esse  rotundam,  praeditam  membrana  carente  omni  struc- 
tura, claro  liquore  impletam,  solidumque  corpusculum 
opacum,  vel  etiam  complura  corpuscula,  maculam  germi- 
nativam continentem.  Imprimis  autem  opinonura  dissensio 
de  eo  valet,  quid  de  vesicula  germinativa  eiusque  con- 
tento morphologice  existimandum  sit. 

Nec  minor  confusio  est  de  primo  origine  vesiculae 
eiusque  maculae. 

Sed  si  consentiunt,  de  eo  est,  vesiculam  germina- 
tivam evanescere,  ut  primum  ovum  maturum  sit,  quum 
pauci  tantum  permanere  vesiculam  et  segmentationis  par- 
ticipem esse  sese  observasse  dicant.  Quod  vero  attinet  relatio- 
nem ad  empryonis  evolutionem  praeter  id,  quod  participem 
esse  segmentationis,  quodpanci  tantum,  ut  iam  dictum  est,  af- 
firmant atque  excepta  assertione,  maculam  germinativam 
praebere  nucleas  segmentationis  globulorum,  quae  quidem 
assertio  iam  diu  ab  ipsis,  qui  eam  protulere,  reiect^est,  {solus 
Lereboullet,  in  quantum  equiden  scio,  accuratius  disseruit, 
quale  officium  habeat  vesicula,  proponens,  ut  supra  iam 
dictum  est,  blastoderma,  e quo  embryo  evolvatur,  a sola 
vesicula  germinativa  oriri  atque  de  hac  re  consentit  cum 
Purkinio,  Baerio,  Wagnero,  qui  viri  inter  omnes  maxime 
de  embryologia  meriti  sunt.  Itaque  mihi  illa  sententia 
maxime  veritati  accedere  videtur. 

Sed  difficillimum  esse  hac  in  re  vera  certaque  eruere 
descripturus  meas  ipsius  disquisitiones  consentio  cum 
divo  Hallero  dicente: 

„ Difficillimum  adgredior  opus  et  exitum  vix  promitto, 
qui  lectori  satisfaciat;  nam  primordia  novi  animalis  ipsa 
natura  velat.  “ 


Primas  ad  solvandam  nostrae  quaestionis  alteram 
partem  inquisitiones  in  ovulis  Ascaridis  nigrovenosae  in- 
stitui. Cuius  tamen  vitellus  multo  opacior  est,  quam  apud 
nonnullas  alias  Ascarides. 

Itaque  vesicula  germinativa  saepenuraero  vitello  ni- 
mis granuloso  oculis  celatur  atque  evanuisse  videtur, 
quamquam  re  vera  adest.  Itaque  opus  fuit,  talia  ovula 
comprimendo  dirumpere  atque  contentum  eius  examinare, 
utrum  vesicula  adsit,  necne. 

In  his  inquisitionibus  semper  inveni  id  tantum,  in 
ovulis  iunioribus,  id  est,  in  ovario  ad  id  degentibus  vesi 
culam  nunquam  non  adesse,  etiamsi  vitello  parum  per- 
spicuo celabatur. 

In  ovulis  vero  maturis,  id  est  in  utero  iam  versan- 
tibus vesiculam  non  reperiri  in  iis  quidem,  quae  ovario 
proxima  erant. 

Namque  in  ceteris  iam  diu  in  utero  versatis  atque 
foecundatis  vesicula  prima  embryonalis  una  vel  etiam 
complures  adsunt. 

Itaque  constat,  esse  tempus,  ubi  in  ovulis  Ascaridis 
nigrovenosae  vesiculae  germinativae  non  adsint,  quo  effi- 
citur, ut  prima  cellula  embryonalis  non  sit  vesicula  Pur- 
kinii , sed  sponte  denuo  nascatur,  postquam  vesicula 
germinativa  iam  diu  evanuerit  atque  contentum  vitello 
immiserit. 

Obiectum  vero  ad  tales  inquisitiones  multo  melius 
aptum  est  Cucullanus  elegans  in  intestinis  Esocis  lucii 
degens.  Vitellus  enim  ovi  Cucullani  elegantis  semper 
fere  totum  pellucidus  est,  ita  ut  vesicula  germinativa 
optime  asspici  et  examinari  possit.  Primum  ovula  ad- 
haerentia in  rhachide  quae  dicitur  inveniuntur,  id  quod 
iam  Claparede  optime  descripsit. 

Hoc  iam  tempore  vides  vesiculam  Purkinii  valde 
claram,  acriter  determinatam  et  praeter  pellucidum  li- 
quorem macula  germinativa  praeditam,  sicut  in  fig.  I., 
«,  (i  delineavi. 

Complures  vesiculas  germinativas  equidem  nunquam 
in  his  ovis  vidi.  Apex,  quo  ovum  rhachidi  annexura 
fuit,  in  ovis  in  uterum  provecturis  paullatim  evanescit  et 
ovum  fit  fere  totum  rotundum.  Circum  vesiculam  ger- 
minativam in  vitello  granula  subtilissima  hic  et  illic  nas- 
cuntur. Vesicula  ipsa  praeter  id  quod  crescit  nullum 
commutationis  vestigium  praebet 

Namquo  semper  apparet  ad  id  tempus  acerrime  de- 

terminata,  macula  germinativa  praedita,  sicut  fig.  II,  « 
adumbravi. 

Mox  vero,  ubi  in  uterum  ovum  venit  corpusculis  se- 
minis completum,  vesicula  germinativa  iam  nullo  modo 
aspici  potest,  quamquam  vitellus  valde  pellucidus  est,  ut 
in  fig.  III  apparet. 

Etiamsi  ovum  comprimendo  dirumpi  feci  contentum- 
que  examinavi,  nullam  vesiculae  germinativae  vestigium 
inveni.  Quo  sequitur,  vesiculam  omnino  non  adesse  sed 
diruptam  esse  et  evaenuisse. 

Postquam  ovum  per  aliquot  tempus  in  utero  iam 
degit,  iterum  nova  vesicula  apparet  aliquantum  quidem 
maior,  quam  fuit  vesicula  germinativa  ante  dissolutionem, 
(vide  fig.  IY,  y ). 

Quibus  de  causis  pro  certo  affirmare  possum,  apud 
Cucullanum  elegantem  primam  cellulam  embryonalem 
sponte  nasci  in  ovo,  quod  contento  vesiculae  germinati- 
vae diruptae  ac  semine  agentibus  ad  evolutionem  em- 
bryonis incitatur. 

Sed  praestantissimum  buius  inquisitionis  obiectum 
consilio  Pfluegeri  nostri,  viri  semper  mihi  benevolentis- 
simi inveni,  dico  Anguillulam.  Yides  in  fig.  Y mediam 
corporis  partem  cum  apparatu  genitalium  huius  Rhab- 
ditifiis,  ut  Duiardin  hoc  animal  nominat. 

In  hac  figura  praebet  a, a,  a, a saccum  ovarialem, 
b,b,  b,b  uterum  significat.  Totum  hoc  animalculum  ut 
aqua  fere  pellucidum  est,  ita  ut  sine  magna  praeparatione 
ovula  sub  microscopio  examinari  possint.  In  parte  coeca 
ovarii  minima  iam  ovula  inveniuntur  vesiculae  scilicet 
nucleo  praeditae,  sicut  in  «,  «,  « delineavi.  Utrum  vero 
hae  vesiculae  vera  ovula  an  vesiculae  germinativae  sint, 
equidem  diiudicare  non  audeam. 

Progrediens  in  ovario  haud  diu  post  ovula,  quae 
sine  dubio  hoc  nomen  merent,  invenies. 

Yitcllus  leviter  tantum  granulosus  permittit  vesicu- 
lam Purkinii  certissime  perspicere.  Apparet  enim  vesi- 

cula  in  medio  ovulo  macula  germinativa  praedita,  sicut 
in  jtf,  /S,  |S  adumbravi. 

Sin  autem  ova  fere  ad  finem  ovarii  provecta  atque 
in  eo  sunt,  ut  in  uterum  descendant,  equidem  in  iis  nun- 
quam vesiculam  germinativam  invenire  potui.  Namque 
non  vides  eam  vitello  etiamtum  valde  pellucido,  ut  appa- 
ret sub  y,  y,  y delineatum. 

Saepenumero  talia  ovula,  in  quibus  vesiculam  ger- 
minativam invenire  non  potui,  sub  microscopio  acubus 
ex  ovario  praeparavi  et  comprimendo  dilaceravi,  conten- 
tum ut  examinarem,  at  nunquam  tali  modo  ullum  vesi- 
culae vestigium  inveni,  quam  ob  rem  pro  certo  affirmare 
possum,  vesiculum  Purkinii  hoc  ovi  vitae  tempore  om- 
nino evanuisse 

Quae  ovula  haud  diu  post  in  uterum  descendunt,  in 
quo  rarissime  tantum  ovulum  reprehendi,  quod  vesicula 
praeditum  non  fuerit,  quale  in  figura  J vides.  Sed  has 
vesiculas  non  esse  vesiculas  germinativas  sed  sponte  na- 
tas vesiculas  embryonales  mihi  in  dubio  non  erat.  Nam- 
que primum  vesicula  Purkinii  iam  prius,  quam  ovum  in 
uterum  descendit,  ut  supra  iam  dictum  est,  evanuit, 
deinde  hae  vesiculae  semper  multo  maiores  fuerunt,  quam 
vesiculae  germinativae  in  ovis  maturis,  ut  vides  delinea- 
tas  in  fig.  f,  £,  f.  Apparuerunt  hae  vesiculae  in  ovis 
tantum,  quae  corpusculis  seminis  circumdata  fuerunt  et 
primum  segmentationis  indicium  praebent 

Namque  haud  diu  post  duae,  deinde  quatuor  appa- 
rent vesiculae  embryonales,  sicut  in  fig.  g,  g delineavi. 

E vertebratorum  animalium  numero  inquisitiones 
tantum  institui  de  Perca  fluviatili  et  Salmone,  de  quibus 
ea  quae  Lereboullet  docet  quaeque  iam  supra  memoravi 
pro  certo  affirmare  possum  itaque  longius  non  disseram 
et  de  Gasterosteo  aculeato,  qui  cum  in  rivis  nostris  ab- 
unde adsit,  propter  insignem  vitelli  diluciditatem  obiectum 
optimum  inquisitionibus  meis  praebuit  agam. 

In  pariete  ovarii  cellulas  inveni  insigni  magnitudine, 

qualem  in  fig.  VI  adumbravi,  sed  etiam  hic  pro  certo 
dicere  non  possum,  utrum  vera  sint  ova,  an  vesicu- 
lae germinativae,  an  etiam  cellulae  matrices  (Mutterzellen) 
Meissneri  appellanda.  Duas  membranas  equidem  in  his 
discernere  non  potui.  Prima  ova , quae  absque  omni 
dubio  sic  appellari  debent,  prope  has  cellulas  inveni. 
Vides  in  fig.  VII,  « vesiculam  germinativam,  quae  fere 
totum  ovum  complet,  una  tantum  macula  germinativa  in 
fig.  VII,  p praeditam,  rotundam,  acerrime  determinatam, 
pellucido  liquore  completam. 

Haud  diu  post  complures  maculae  germinativae  as- 
spiciuntur,  si  cuti  in  fig.  VIII  delineavi  et  in  fig.  IX  iam 
fere  tota  vesicula  iis  completa  est. 

Eodem  fere  tempore  circum  vesiculam  in  vitello  ap- 
parent granula  ut  vides  in  fig.  X,  y,  7 et  haud  diu  post 
vesicula  in  ovo  nullo  modo  reperiri  potest,  quamquam 
vitellus  valde  est  pellucidus.  Eo  tamen  loco,  quem  an- 
tea vesicula  germinativa  obtinere  solebat,  vides  granula, 
quae  sine  dubio  antea  maculae  germinativae  fuerunt,  in 
fig.  XI,  1)  delineata  atque  immixta  granulis  minoribus, 
quae  antea  in  vitello  circum  vesiculam  formata  erant,  in 
fig.  q adumbratis. 

Hoc  tempore  mense  Aprili  ova  Gasterostei  aculeati 
pariuntur  et  semine  virili  agente  ad  evolutionem  embryo- 
nis incitantur.  Saepissime  haec  ovula  impraegnata  in- 
quisivi  incipiente  vitelli  segmentatione,  sed  nunquam  cum 
aliqua  certitudine  diiudicare  potui , utrum  blastoderma 
e solis  vesiculae  germinativae  elementis  formetur,  an  vitelli 
et  vesiculae  elementis  commixtis  atque  hoc  nunquam  abs- 
que dubio  diiudi catum  iri  credam. 

Id  mihi  tantum  concessum  fuit  probare  etiam  apud 
Gasterosteum  aculeatum  vesiculam  ante  incipientem  seg- 
mentationem evanescere  et  primam  cellulam  embryonalem 
denuo  gigni. 

Ergo  virorum  doctissimorum  seriem,  quam  in  histo- 
ria sententiarum  de  natura  atque  officio  vesiculae  germi- 
nativae praemissa  disserui,  respiciens,  his  meis  inquisi- 
tionibus certior  factus  sum,  legem  eam,  quae  a Kuechen- 
meisterio,  Schachtio,  Pringsheimio  et  in  Kryptogamis  et  in 
Phanerogamis  apud  plantas  statuta  est,  et  in  regno  ani- 
malium valere : Primam  cellulam  novi  organismi  non 
praeexsistere  perfectam  in  genitalibus  muliebribus,  sed 
mpraegnatione  demum  creari. 

• # . , • • * « • , • 1 1»  > • ' > ' ■ i * '•  • • « « • f f ! ■ »ll!  * f f 0 ^ 1 * * / ! ; ■- 


•afi  eofi  «OU 

Z'  ' £ 

, ; • < 1 ' 1 H f ( Ct  1 • ’ ) 'Jlj  (}'(()  1 

<uur  Hirr  ;it*!  i i 

f-.i  . ; 1 M 

Oli ( (V, f J t J * ;; 

ii  j > ,0*1  l'f  ! 

% 

iVibuij  aoifipo 

wi 1 n 
ab  rA% 

ni  i 

I i i •.  • • A V « " : i • 1 i o J 

* t , . Ji  H f JT  >1  ■*)  < • 

: eoi iti 

annari  i 

BOJianodel? 

jO  hoinh.-rjlfiuiji  -tO;(  «?ori/ 

\vA  '-.i 

V 

: 1; : !U  ) fft  ItlbtU 

.> . i\'\  AV) 

,v  . q y o ■ 

\ . ^ y\  t • j 

0 v 

V . 'j  * 

,y ) ,r  i < ; Z,  \ ‘t  ; ; 

. 

k onW 

• r . , l T I*  1 

•,  1 ynoW  1 vn 

,Yo\  v»'uY>Vh  VY 

i' I 

^ ‘ i. 

t \pi\')y.i  '-Y 

• 

, MvV  \ 

. -.^vo  lL  , > 'i  > 't' /V 

) y >\  \ ^ A‘> 0^  t v.i  . i \\\>  ^ '4  A 

«sfiitBTg  ni.lito.i 

TT  OffI 

ob  ytfl  i tqi)  ; 

ii/rfiruao  ahiv  «mliuD 

-ht  irriolun  S 

,01  101 

. 

loe  «Bfru/nui  mnnp  ooihai 

mrxficrr  m if 

iyrp  h..i-U;sg 

irino  riiU8  oq  non  omq 

AsvutY  omhv 

iiofrviwjq 

. oinir  nitiiiMoq/:  01  f 7 

oni  ' rd  on-jiin 

ir  00U 

mri  aitnolidg 

-e  fihtsomoH  uri  ii  i;»«{  iup 

-uolovmod  jo 

nnJnt 

(TftifUJfl  01  ff 

i^To  m finurtua  do  ^ihfiboo 

v ,!)[  6)1 

✓ 


Vita. 


3i; /i . h 

Natus  sura  Mathias  Oruene  Holtumensis  die  VI  f. 
mensis  Februarii  anni  MDCCCXLII  patre  Franzisko 
Bernhardo  matre  Anna  Maria  e gente  Ernst,  quibus  su- 
perstitibus valde  laetor.  Artibus  liberalibus  primum  in 
schola  Werlensi,  quae  Ludolpho  et  Schmidtio,  praecep- 
toribus doctissimis  humanissimis  floret,  per  tres  annos  im- 
butus deinde  in  gymnasio  Arnsbergensi,  quod  directore 
Hoegg,  viro  doctissimo  humanissimo  floret  instructus  sum. 
Inde  post  tres  annos  maturitatis  testimonio  munitus  hanc 
almam  matrem  Rhenanam  rectore  magnifico  Bauerband 
adii  et  per  octo  semestria  in  numero  civium  academico- 
rum  receptus  fui.  Per  haec  semestria  docentes  audivi 
viros  hos  illustrissimos  celeberrimos  humanissimos: 

Ordinis  medicorum : Albers , Binz,  Busch , Doutrele- 
pont } Greeff , Naumann , Obernier , Bflilger , Rindfteisch, 
Riihle,  Saemiscli,  Schaaffhausen , Schroeder,  Schultze,  de 
la  Valette  St.  George , Veit,  C.  0.  Weber,  M.  J.  Web  er ; 

Aliarum  facultatum:  Bischof , Floss,  Hildebrand, 

Kampschulte , Monnard,  Neuhauser,  PLuecker , Radicke, 
Ritschl , Simrock ; Springer. 

Quibus  viris  omnibus  optime  de  me  meritis  gratias 
habeo  quam-  maximas  semperque  habebo.  Praeterea  fa- 
cere non  possum  quin  gratias  quas  possum  maximas 
agam  viro  spectatissimo,  professori  illustrissimo  Buseh, 
qui  per  duo  semestria  assistentis  munus  benigne  in  me 
contulit,  ob  summam  erga  me  humanitatem  et  benevolen- 
tiam. 


THESES. 


I.  Vesicula  germinativa  primitiva  evanescit  et  primiti- 
vus embryonis  nucleus  sponte  gignitur. 

II.  Pulmo  aquae  immersus  semper  certo  indicat,  utrum 
neonatus  respiraverit,  an  non. 

III.  Eclampsia  parturientium  medico  tempore  opportuno 
praesente  semper  curari  potest. 

IV.  Strictura  urethrae  optime  minimoque  cum  periculo 
apparatu  illo,,  quem  Hold  coustruxit,  tollitur. 

